Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 688/12/3306	Považská Bystrica, 22.6.2015
EEČ : 2-26-81-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d, odsek 3 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Považská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Považská Bystrica zo dňa 21.5.2013, spisová značka Pv 688/12/3306, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v dobe od 16.01.2012 do 20.01.2012 z lesného porastu č. 136 evidovaného v Lesnom hospodárskom celku XXXXX, ktorý sa nachádza na parcelách KN-E č. 1019/101, 1019/102 v k. ú. XXXXX, evidovaných v Správe katastra Púchov ako lesné pozemky, vyťažil a následne odcudzil stromy, a to buk v množstve 170,86 m3, smrek v množstve 4,48 m3, smrekovec v množstve 16,43 m3 a dub v množstve 3,34 m3 v celkovom objeme dreva 195,11 m3, čím takto spôsobil vlastníkovi uvedených pozemkov, XXXXX so sídlom XXXXX, Pod brehom, okres Púchov, IČO: XXXXX, škodu vo výške 6.825,- €.

Uznesením prokurátora Okresnej prokuratúry Považská Bystrica zo dňa 21.5.2013, spisová značka Pv 688/12/3306, bola určená obvinenému skúšobná doba v trvaní 24 mesiacov.
Odôvodnenie:
	XXXXX prokuratúry Pov. Bystrica uznesením sp.zn. Pv 688/12/3306 zo dňa 21.05.2013, právoplatným dňa 27.05.2013 podľa § 216 ods.1 písm.a,b,c/ Tr.por. podmienečne zastavil trestné stíhanie obv. XXXXX za prečin krádeže podľa § 212 ods. 2 písm.d/, ods.3 písm.a/ Tr.zák., na tom skutkovom základe, ako je to uvedené vo výrokovej časti tohto uznesenia. Predmetným uznesením bola obv. XXXXX určená skúšobná doba v trvaní 24 mesiacov, ktorá začala plynúť právoplatnosťou uznesenia o podmienečnom zastavení trestného stíhania, teda od 27.05.2013 a uplynula dňom 27.05.2015. 

	Po skončení skúšobnej doby boli k osobe obv. XXXXX zabezpečené správy z Okresného riaditeľstva PZ, Odboru kriminálnej polície Pov. Bystrica, Obvodného oddelenia PZ Púchov, Okresného úradu, odboru všeobecnej vnútornej správy Pov. Bystrica, pracovisko Púchov a odpis z registra trestov. 

	Z týchto správ a podkladov vyplýva, že obv. XXXXX po právoplatnosti uznesenia o podmienečnom zastavení trestného stíhania sa nedopustil žiadneho iného protiprávneho konania a vmieste bydliska nemá narušenú povesť. Bol síce v roku 2014 právoplatne odsúdený Okresným súdom Pov. Bystrica za zločiny porušovania ochrany stromov a krov podľa § 306 ods.1,3 písm.b/ Tr.zák. a krádeže podľa § 212 ods.2 písm.d/, ods.4 písm.a/ Tr.zák., avšak tohto konania sa dopustil skôr ako bolo proti nemu právoplatne podmienečne zastavené trestné stíhanie. 

	XXXXX sa ku skutku priznal, pričom poškodení si v konaní neuplatnili žiadnu náhradu škody, nakoľko drevo, ktoré vyťažil, si XXXXX následne odpredalo, takže im nevznikla škoda. 

	Podľa § 217 ods.1 Tr.por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.  Inak rozhodne, že sa v trestnom stíhaní pokračuje.  O osvedčení alebo pokračovaní v trestnom konaní vydá uznesenie. 

	U obv. XXXXX boli splnené všetky podmienky stanovené § 217 ods.1 Tr.por. s tým, že v priebehu skúšobnej doby podmienečného zastavenia trestného stíhania viedol riadny život, a preto som rozhodol tak, ako je to uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Tatarka
prokurátor